PMIndiaData/PMIndiaSum huggingface dataset:
دیوالی کے موقع پر وزیراعظم 23اکتوبر کو ایودھیا جائیں گے

دیوالی کے موقع پر وزیراعظم جناب نریندر مودی 23اکتوبر کو ایودھیا(اترپردیش ) جائیں گے۔ شام میں کوئی پانچ بجے وزیراعظم بھگوان شری رام للا وِراجمان کا درشن اور پوجا کریں گے، اس کے بعد شری رام جنم بھومی تیرتھ شیتر علاقے کا جائزہ لیں گے۔ شام 5:45 بجے وہ علامتی بھگوان شری رام کا راجیہ ابھیشیک انجام دیں گے۔شام ساڑھے چھ بجے وزیراعظم سریو ندی کے نئے گھاٹ پر آرتی کامعائنہ کریں گے جس کے بعد وہ عظیم دیپ اُتسو تقریبات کاآغاز کریں گے۔ اس سال چھٹا دیپ اُتسو منایا جارہا ہے اور یہ پہلا موقع ہے کہ وزیراعظم ان تقریبات میں ذاتی طور پر حصہ لے رہے ہیں۔ اس موقع پر 15لاکھ سے زیادہ دیے روشن کیے جائیں گے۔ دیپ اُتسو کے دوران مختلف ریاستوں سے پانچ انیمیٹڈجھانکیوں اور گیارہ رام لیلا جھانکیوں کا بھی اہتمام کیا گیا ہے۔ وزیراعظم سریو ندی کے کنارے رام کی پوڑی پر 3ڈی ہولوگرافک پروجیکشن میپنگ شو بھی دیکھیں گے۔ اس موقع پر موسیقی ریز لیزر شو کاابھی اہتمام کیا گیا ہے۔ ۔۔۔۔۔۔۔۔۔۔۔ ش ح۔ ع س۔ ع ن۔
عید میلاد النبی کے موقع پر وزیر اعظم کی مبارکباد

نئی دہلی۔02 دسمبر وزیر اعظم جناب نریندر مودی نے عید میلاد النبی کے موقع پر مبارکباد پیش کی ہے ۔ وزیر اعظم نے کہا ‘‘عید میلاد النبی کی مبارکباد، امید کرتا ہوں کہ پیغمبر محمد کی تعلیمات سے ہمارے سماج میں ہم آہنگی کے جذبے کو فروغ ملے گا۔’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
وزیر اعظم کی راشٹرپتی بھون میں منعقدہ دفاعی تفویض اسناد کی تقریب میں شرکت

وزیر اعظم جناب نریندرمودی نے نئی دہلی میں راشٹرپتی بھون میں منعقدہ دفاعی تفویض اسناد کی تقریب میں شرکت کی۔اس تقریب میں بہادری ایوارڈ دئے گئے ۔ وزیر اعظم نے ایک ٹوئیٹ میں کہا : ’’آج پہلے دفاعی تفویض اسناد کی تقریب میں شرکت کی جہاں بہادری ایوارڈ دئے گئے ۔‘‘
وزیراعظم نے ہریانہ کے یوم تاسیس پر وہاں کے عوام کو مبارکباددی

نئی دہلی یکم نومبر۔وزیراعظم نریندرمودی نے ریاست کے یوم تاسیس کے موقع پر آج ہریانہ کے عوام کو مبارکباددی ۔ ہریانہ کا قیام یکم نومبر 1966 کو عمل میں آیا تھا ۔ وزیراعظم نے ریاست کو بہادر ،ہنر مند، جوان اور قدیم اورجدید ثقافتوں کا ایک سنگم قراردیا ۔ وزیراظم نے خواہش ظاہر کی کہ ریاست، ترقی اور ملک کی فلاح وبہبود کے لئے اپنا بیش قیمت کردار ادا کرتی رہے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ن ا۔ رم
وزیراعظم جناب نریندر مودی 7 لوک کلیان مارگ پر سیواگیری یاترا کی  90ویں سالگرہ اور برہما ودیالیہ کی گولڈن جوبلی کی ایک سالہ مشترکہ تقریبات کی افتتاحی تقریب میں شرکت کریں گے

نئی دہلی، 25 اپریل، 2022/ وزیراعظم جناب نریندر مودی 7 لوک کلیان مارگ پر 26 اپریل ، 2022 کو صبح ساڑھے دس بجے سیواگیری یاترا کی 90ویں سالگرہ اور برہما ودیالیہ کی گولڈن جوبلی کی ایک سالہ مشترکہ تقریبات کی افتتاحی تقریب میں شرکت کریں گے۔ وہ ان ایک سالہ مشترکہ تقریبات کے لوگو کا بھی آغاز کریں گے۔ سیواگیری یاترا اور برہما ودیالیہ دونوں عظیم سماجی مصلح شری نارائن گرو کے آشرواد اور رہنمائی سے شروع ہوئے تھے۔ سیواگیری یاترا ہر سال 30 دسمبر سے یکم جنوری تک تیرواننتھا پورم کے سیواگیری میں تین دن تک منعقد ہوتی ہے ۔ شری نارائن گرو کے مطابق یاترا کا مقصد لوگوں میں جامع معلومات پیدا کرنا ہے اور یاترا سے ان کی مجموعی ترقی اور خوشحالی میں مدد ملنی چاہیے ۔ لہذا یاترا میں آٹھ موضوعات پر توجہ دی جاتی ہے ، تعلیم، صفائی ستھرائی، پاکیزگی ، دستکاری ، تجارت اور کامرس ، زراعت، سائنس و ٹکنالوجی اور منظم کوشش۔ یہ یاترا 1933 میں چند عقیدت مندوں نے شروع کی تھی۔ لیکن اب یہ جنوبی بھارت میں کچھ بڑی تقریبات میں سے ایک بن گئی ہے۔ ہر سال ذات پات، مذہب اور زبان سے قطع نظر یہاں پوری دنیا سے لاکھوں عقیدت مند یاترا میں شرکت کے لیے سیواگیری آتے ہیں۔ شری نارائن گرو نے تمام مذہبوں کے اصولوں کی مساویانہ طور پر تدریس کا تصور کیا تھا۔ سیوا گیری کا برہما ودیالیہ اس تصور کو حقیقت کی شکل دینے کے لیے قائم کیا گیا تھا۔ برہما ودیالیہ بھارتی فلسفے پر سات سال کا ایک کورس پیش کرتا ہے جس میں شری نارائن گرو کے کاموں اور دنیا کے سبھی اہم مذہبوں کی کتابیں بھی شامل ہیں۔
کابینہ نے   آندھراپردیش میں ایک مرکزی یونیورسٹی کے قیام کو منظوری دی

نئی دہلی، 16 مئی 2018/ وزیراعظم جناب نریندر مودی کی سربراہی میں مرکزی کابینہ نے آج آندھراپریش میں اننتھا پور ضلع جنتھا لورو گاؤں میں سینٹرل یونیورسٹی آف آندھراپردیش کے نام سے ایک مرکزی یونیورسٹی کے قیام کو اصولی طور پر اپنی منظوری دے دی ہے۔ مذکورہ یونیورسٹی کے قیام کے سلسلہ میں پہلے مرحلے کے اخراجات کو پورا کرنے کے لئے 450 کروڑ روپے کے فنڈ کو منظوری دی گئی ہے۔ مرکزی کابینہ نے سوسائیٹی رجسٹریشن ایکٹ 1960 کے تحت ایک سوسائیٹی تشکیل دے کر عبوری کیمپس میں سینٹرل یونیورسٹی کو شروع کرنے کی تجویز کو بھی منظوری دے دی ہے تاکہ سینٹرل یونیورسٹیز کے قانون 2009 میں ترمیم کرنے تک اسے قانونی حیثیت دی جاسکے اور تعلیمی سال 19-2018 سے اس یونیورسٹی کی تعلیمی سرگرمیاں شروع ہوسکیں۔ سینٹرل یونیورسٹی کی ایک موجودہ سینٹرل یونیورسٹی کے ذریعہ اس وقت تک سرپرستی کی جائے گی جب تک کہ اس کی گورنرننگ ڈھانچہ تشکیل نہیں دے دیا جاتا۔ سینٹرل یونیورسٹی کے قیام کی منظوری سے اعلی تعلیم کے معیار اور رسائی میں اضافہ ہوگا اور تعلیمی سہولیات میں علاقائی عدم توازن کو کم کرنے میں مدد ملے گی۔ ۔۔۔۔۔۔۔۔۔۔۔ م ن۔ ج۔ ج۔
وزیر  اعظم نے مہاراشٹر میں یوتمال کا دورہ کیا۔

نئی دہلی،16/ فروری وزیر اعظم جناب نریندر مودی نے آج مہاراشٹر میں یوتمال کا دورہ کیا۔ انھو ں نے ریاست میں کئی پروجیکٹوں کی نقاب کشائی کی ۔ اس موقع پر مرکزی وزیر جناب نتن گڈکری اور مہاراشٹر کے وزیر اعلیٰ جناب دیویندر فڑنویس بھی موجود تھے۔ وزیر اعظم نے پردھان منتری آواس یوجنا (پی ایم اے وائی) کے منتخبہ استفادہ کنندگان کو مکانات کی چابیاں سپرد کیں۔ انھو ں نے کہا ‘‘پی ایم اے وائی کے تحت یوتمال میں تقریبا 14500 نئے مکانات تعمیر کئے گئے ہیں۔ سبھی کو مکان فراہم کرانے کا نشانہ ہم 2022 تک پورا کرلیں گے۔ یہ پکے مکانات اُن میں رہنے والوں کے خوابوں کو بھی مستحکم کریں گے’’۔ انھوں نے مہاراشٹر ریاستی دیہی روزگار مشن کے تحت اپنی مدد آپ کرنے والے خواتین کے گروپوں(ایس ایچ جیز) کو سندیں / چیک تقسیم کئے۔ وزیر اعظم نے کہا کہ یوتمال کا پروگرام ترقی کی تمام اور ہر ایک پنچ دھارافراہم کرانے کی ہماری کوششوں کی ایک توسیع ہے یعنی بچوں کے لیے تعلیم، نوجوانوں کے لیے روزگار، بزرگ شہریوں کے لیے دوائیں، کسانوں کے لیے آب پاشی اور عوامی شکایات کا حل۔ وزیر اعظم نے ایک بٹن دباکر 500 کروڑ روپئے مالیت کے سڑک پروجیکٹ کا سنگ بنیاد رکھا۔ انھوں نے ویڈیو لنک کے ذریعے ہمسفر اجنی (ناگپور)-پُنے ٹرین کو ہری جھنڈی دکھا کر روانہ کیا۔ انھو ں نے اس بات پر زور دیا کہ کنیکٹیویٹی ترقی کی کلید ہے اورسڑک اور ریلوے پروجیکٹ یوتمال اور اس کے آس پاس کے خطے کی مجموعی ترقی میں مددگار ہوں گے۔ ایک عوامی اجتماع سے خطاب کرتے ہوئے وزیر اعظم نے کہا ‘‘پلوامہ حملے پر ہم گہرے دُکھ اور غم وغصے کی حالت سے گزر رہے ہیں۔ مہاراشٹر کے دو بہادر بیٹوں نے بھی قوم کے لیے اپنی زندگیاں قربان کی ہیں۔ ہم غمزدہ خاندانوں کے غم میں شریک ہیں۔ان کی قربانیاں رائیگاں نہیں جائیں گی۔ ہم نے حفاظتی دستوں کو پوری آزادی دے دی ہے کہ وہ مستقبل کی اپنی کارروائی کےوقت، مقام اور طریقے کا خود ہی فیصلہ کریں۔ اگر ہم خوابوں کو پورا کرنے میں کامیاب ہوئے ہیں اور ہم نے ملک کی ترقی کی خواہش کی تو یہ ہمارے بہادر سپاہیوں کی وجہ سے ہی ہوا ہے’’۔ وزیر اعظم نے کہا کہ سِکل سیل بیماری کے بارے میں تحقیق کرنے کے لیے چندرپور میں ایک تحقیقی مرکز کی تعمیر کی جارہی ہے۔ اس موقع پر وزیر اعظم نے سہسترکنڈ ایکلوّیہ ماڈل ریزیڈنشیل اسکول کا افتتاح کیا۔ اسکول کا کیمپس 15 ایکڑ میں پھیلا ہے اور اس میں تمام جدید سہولیات ہیں۔ انھوں نے اس امید کا اظہار کیا یہ اسکول قبائلی بچوں کی توقعات کو پورا کرے گا۔ یہ قبائلی علاقوں میں ایک ہزار ایکلوّیہ ماڈل ریزیڈنشیل اسکول قائم کرنے کے ان کےمشن کا ایک حصہ ہے۔ وزیر اعظم نے کہا ‘‘ہم جن دھن سے لے کر وَن دھن تک قبائلیوں کی مجموعی ترقی کے مقصد کے حصول کے لیے خصوصی طور پر عہد بند ہیں۔ جن دھن نے جہاں غریبوں کو معیشت میں شامل کرنے میں مدد دی ہے وہیں وَن دھن چھوٹی موٹی جنگلی پیداوار کے ذریعے غریبوں کو اضافی آمدنی فراہم کرانے میں مدد دے رہا ہے۔ ہم چھوٹی موٹی جنگلی پیداوار کی اچھی قیمت دلانے کے لیے وَن دھن کیندر قائم کر رہے ہیں تاکہ قبائلیوں کو اپنی پیداوار کی بہتر قیمت مل سکے۔ہم نے بانس کو ایک پیڑ تسلیم کرنے والے نوٹیفکیشن کو بھی مسترد کیا ہے جس سے بانس اور اُس کی مصنوعات کے ذریعے قبائلی اپنی آمدنی میں اضافہ کرسکتے ہیں’’۔ جنگ آزادی میں قبائلی بہادروں کے ذریعے کی گئی قربانیوں کو یاد کرتے ہوئے وزیر اعظم نے کہا کہ ہم ملک بھر میں اپنے میوزیموں اور یادگاروں میں ان کی یاد کو محفوظ کر رہے ہیں۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔اگ ۔ را ۔ 16 – 02 – 2019)
گوا  روزگار میلے میں وزیراعظم کے خطاب کا متن

نمسکار! نوجوانوں کو روزگار دینے کی سمت میں آج گوا کی حکومت نے اہم قدم اٹھایا ہے۔ حکومت گوا کے مختلف محکموں نے بہت سےنوجوانوں کو اجتماعی طو ر پر تقرر نامے سپرد کئےجائیں گے۔ تقرر نامے پانے والے سبھی نوجوانوں کو اور ان کے والدین کو بہت بہت مبارک باد۔ مجھے بتایا گیا ہے کہ آنے والےکچھ مہینوں میں گوا پولیس سمیت دیگر محکمو ں میں بھی بھرتیاں ہونے والی ہیں اس سے گوا پولیس اور مضبوط ہوگی اور شہریوں ، خاص کر سیاحوں کی حفاظت کے شعبے میں بہت بڑی سہولت بڑھنے والی ہے۔ ساتھیوں پچھلے کچھ ہفتوں سے ملک کی الگ الگ ریاستوں سے لگاتار روزگار میلے کااہتمام کیا جارہا ہے ۔ مرکزی حکومت بھی روزگار میلے کے توسط سے حکومت ہند ہر مہینے ہزاروں نوجوانوں کو ملازمت دے رہی ہے۔ مجھے خوشی ہے کہ جہاں جہاں بی جے پی سرکاریں ہیں، ڈبل انجن کی سرکاریں ہیں وہاں ریاستی سرکاریں بھی اپنی سطح پر ایسے روزگار میلے کااہتمام کررہی ہیں۔ ساتھیوں گزشتہ 8 برسوں کے عرصےمیں مرکزی سرکار نے گو ا کی ترقی کے لئے ہزاروں کروڑ روپے کی سرمایہ کاری کی ہے۔ تقریباً تین ہزار کروڑ روپے کی لاگت سے موپا میں بنےنئے ہوائی اڈہ کا افتتاح بھی جلد ہونے جارہا ہے۔ اس ہوائی اڈہ کی تعمیر سے جڑےکاموں میں گوا کے ہزاروں لوگوں کو روزگار ملا ہے۔ اسی طرح آج جو گوا میں کنیکٹی ویٹی کے پروجیکٹ چل رہے ہیں، بنیادی ڈھانچے کے پروجیکٹ چل رہے ہیں، ان سے بھی گوا کے نوجوانوں کو روزگار کے موقع ملتے ہیں۔ مکمل گوا کا وژن گوا میں بنیادی سہولتوں کو بہتر بنانے کے ساتھ ہی ریاست میں بنیادی ڈھانچے کو بہتر بنارہا ہے۔ گوا ٹورازم ماسٹر پلان اور اسی کے ذریعہ ریاستی سرکار نے گوا کی ترقی کا نیا خاکہ بھی تیار کیا ہے ۔ اس سے سیاحت کے شعبے میں سرمایہ کاری اور بڑی تعداد میں روزگار بڑھنے کے نئے امکانات پیدا ہوئے ہیں۔ ساتھیوں گوا کے دیہی علاقوں کو بھی اقتصادی طور سے مضبوطی فراہم کرنے اور روایتی کھیتی میں روزگار بڑھانے کے لئے قدم اٹھائے جارہے ہیں۔ دھان ، فروٹ پروسیسنگ ، ناریل ، جوٹ اور مسالوں کی پیداوار کرنے والے کسانوں کو سیلف ہیلپ گروپ سے جوڑا جارہا ہے۔ یہ ساری کوششیں گوا میں روزگار اور خود روزگار کے متعدد نئے موقعہ بنارہا ہے۔ ساتھیوں، آج جن نوجوانوں کو گوا میں تقرر نامے ملے ہیں، ان سے میں ایک بات اور کہوں گا اب آپ کے زندگی کے سب سے اہم 25 سال شروع ہونے جارہے ہیں۔ اب آپ کے سامنے گوا کی ترقی کے ساتھ ہی 2047 کے نئے ہندستان کا بھی مقصد ہے۔ آپ کو گوا کی ترقی کے لئے بھی کام کرنا ہے۔ ملک کی ترقی کے لئےبھی کام کرنا ہے۔ مجھے بھروسہ ہے کہ آپ سبھی پوری لگن اور ایمانداری سے اپنے فرائض کو بخوبی انجام دیتے رہیں گے۔ ایک بار پھر آپ سبھی کو مبارک باد اور نیک خواہشات! شکریہ! .
وزیر اعظم نے لوہری کے موقع پر ملک کے عوام کو مبارکباد پیش کی

نئی دہلی۔13 جنوری وزیر اعظم جناب نریندر مودی نے لوہری کے موقع پر ملک کے عوام کو مبارکباد پیش کی ہے۔ وزیر اعظم نے کہا ‘‘لوہری کے پرمسرت موقع پر تمام لوگوں کو مبارکباد۔ میری دعا ہے کہ یہ خاص تہوار ہمارے سماج کو خوشی اور خوشحالی سے معمور کردے۔’’
کابینہ نے آندھرا پردیش میں سنٹرل ٹرائبل یونیورسٹی کے قیام کیلئے 
سنٹرل یونیورسٹیز ایکٹ، 2009 میں ترمیم کو منظوری دی

نئیدہلی،8؍نومبر، وزیر اعظم جناب نریندر مودی کے زیر صدارت مرکزی کابینہ نے آندھرا پردیش میں سنٹرل ٹرائبل یونیورسٹی کے قیام کی منظوری دے دی ہے۔ ’’سنٹرل ٹرائبل یونیورسٹی آف آندھرا پردیش ‘‘ کا قیام آندھرا پردیش ری آرگنائزیشن ایکٹ، 2014 (نمبر 6 آف 2014) کے 13ویں شیڈیول کے تحت وِزیانگرم کے ریلی گاؤں میں عمل آئے گا ۔ کابینہ نے سنٹرل ٹرائبل یونیورسٹی کے قیام کے سلسلے میں پہلے مرحلے میں ہونے والے اخراجات کے لئے 420کروڑ روپے کے فنڈ کی فراہمی کو بھی منظوری دے دی ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ن ا ۔ک ا
وزیر اعظم نے موربی میں حادثے کے متاثرین کے لیےوزیراعظم کے راحت فنڈ (پی ایم این آر ایف ) کی طرف سے مالی اعانت کا اعلان کیا

وزیر اعظم جناب نریندر مودی نے موربی میں حادثے کے متاثرین کے لیے وزیر اعظم کے قومی ریلیف فنڈ (پی ایم این آر ایف ) سے مالی اعانت کا اعلان کیا ہے۔ وزیر اعظم کے دفتر نے ٹویٹ کیا؛ "پی ایم @نریندر مودی نے پی ایم این آر ایف کی طرف سے موربی میں ہوئے حادثے میں جان گنوانے والوں میں سے ہر ایک کے لواحقین کے لیے 2 لاکھ روپے کی مالی اعانت کا اعلان کیا ہے۔ زخمیوں کو 50,000 روپے دیے جائیں گے۔" پی ایم او انڈیا( @ پی ایم او انڈیا )30 اکتوبر 2022
وزیر اعظم ،دو نومبر کوعالمی سرمایہ کاروں کی سربراہ کانفرنس’انویسٹ کرناٹک 2022‘ کی افتتاحی تقریب سے خطاب کریں گے

وزیر اعظم نریندر مودی ،دو نومبر کو، صبح ساڑھے دس بجے ، ویڈوی کانفرنسنگ کے ذریعے عالمی سرمایہ کاروں کی سربراہ کانفرنس’انویسٹ کرناٹک 2022‘ کی افتتاحی تقریب سے خطاب کریں گے ۔ اس سربراہ کانفرنس کا مقصد ہندوستانی سرمایہ کاروں کو راغب کرنا اور آئندہ دہائی کے لیے ترقیاتی ایجنڈا تشکیل دینا ہے۔ بنگلورو میں02 نومبر سے 04 نومبر تک منعقد کئے جارہے اس تین روزہ پروگرام میں 80 سے زیادہ مقررین کے اجلاس ہوں گے۔ مقررین میں صنعت کے کچھ ا علیٰ قائدین ہوں گے، جن میں کمار منگلم برلا، سجن جندل، وکرم کرلوسکر اور دیگر شامل ہیں۔ اسی کے ساتھ 300 سے زیادہ نمائش کاروں کے ذریعے بڑی تعداد میں کاروباری نمائشیں اور کنٹری اجلاس ساتھ ساتھ جاری رہیں گے۔ کنٹری اجلاسوں میں سے ہر ایک کی میزبانی شراکت دار ملکوں کے ذریعے کی جائے گی جن میں فرانس، جرمنی، نیدرلینڈ، جنوبی کوریا، جاپان اور آسٹریلیا شامل ہیں، جو اپنے متعلقہ ممالک سے اعلیٰ سطحی وزارتی اور صنعتی وفود ساتھ لائیں گے۔ عالمی پیمانے کی اس تقریب سے کرناٹک کو اپنی ثقافت کو دنیا کو دکھانے کا موقع بھی حاصل ہوگا۔
وزیراعظم کا آنجہانی بوٹا سنگھ  کے انتقال پر اظہار تعزیت

وزیرعظم نریندر مودی نے آنجہانی بوٹا سنگھ کے انتقال پر اپنے گہرےرنج و غم کا اظہار کیا۔ ایک ٹوئیٹ میں جناب مودی نے کہا ’’جناب بوٹا سنگھ جی ایک تجربہ کار ایڈمنسٹریٹر ہونے کے ساتھ ساتھ غریبوں اور محروم لوگوں کی فلاح و بہبود کے لئے ایک مؤثر آواز تھے۔ ان کے انتقال سے بہت رنجیدہ ہوں ۔ ان کے اہل خانہ اور حامیوں کے تئیں میری تعزیت۔‘‘ وزیراعظم کا آنجہانی بوٹا سنگھ کے انتقال پر اظہار تعزیت
وزیراعظم نے مہاتما این کلی کو ان کی جینتی پر یاد کیا

نئی دہلی، 28/اگست 2020، وزیراعظم جناب نریندرمودی نے مہاتما این کلی کو ان کی جینتی پر یاد کیا۔ وزیراعظم نے اپنے ایک ٹوئٹ میں کہا کہ ‘ بھارت مہاتما این کلی جیسی عظیم شخصیات کا احسان مند ہے۔ سماجی اصلاح اور محروموں کو بااختیار بنانے کی سمت میں انہوں نے جو عظیم کارنامے انجام دیے، اس سے لوگوں کو ہمیشہ حوصلہ ملتا رہے گا۔ ان کے یوم پیدائش پر میں انہیں یاد کررہاہوں’۔
وزیراعظم نے یوم فضائیہ پر بھارتی فضائیہ کو مبارکباد دی ہے

وزیراعظم جناب نریندر مودی نے یوم فضائیہ کے موقع پر بھارتی فضائیہ کے ارکان اور ان کی اہل خانہ کو مبارکباد پیش کی ہے۔ ایک ٹوئیٹ میں وزیراعظم نے کہا: ’’یوم فضائیہ پر، فضائیہ کے جرأت مند جوانوں اور ان کے اہل خانہ کو میری نیک خواہشات۔ नभः स्पृशं दीप्तम् کے پرمعنی نعرے کے مطابق، ہندوستان فضائیہ نے کئی دہائیوں سے اپنی غیر معمولی مہارت کا مظاہرہ کیا ہے۔ انھوں نے ملک کی حفاظت کی اور آفات کے دوران بھی قابل ذکر انسانی جذبے کا اظہار کیا۔‘‘
وزیر اعظم آئی آئی ایس ایف 2020 میں افتتاحی خطبہ دیں گے

نئی دہلی،20؍ دسمبر ، وزیر اعظم جناب نریندر مودی 22 دسمبر کو شام ساڑھے چار بجے ویڈیو کانفرنسنگ کے ذریعے انڈیا انٹرنیشنل سائنس فیسٹیول (آئی آئی ایس ایف) 2020 میں افتتاحی خطبہ دیں گے۔ اس موقع پر مرکزی وزیر ڈاکٹر ہرش وردھن بھی موجود رہیں گے۔ آئی آئی ایس ایف کے بارے میں معاشرے میں سائنسی مزاج کو فروغ دینے کے لیے سائنس اور ٹیکنالوجی کی وزارت نیز ارضیاتی سائنس کی وزارت نے وجنانا بھارتی کے ساتھ مل کر انڈیا انٹرنیشنل سائنس فیسٹیول کا پروگرام بنایا تھا۔ 2015 میں شروع کیا گیا آئی آئی ایس ایف کا مقصد سائنس اور ٹیکنالوجی کو فروغ دینا ہے۔ اس کا مقصد عوام کو سائنس کے ساتھ جوڑنا ، سائنس کی خوشی کی تقریب منانا اور یہ بتانا ہے کہ کس طرح سائنس ، ٹیکنالوجی، انجینئرنگ اور میتھ میٹکس (ایس ٹی ای ایم) ہماری زندگیوں کو بہتر بنانے کا حل فراہم کرسکتی ہیں۔ آئی آئی ایس ایف 2020 کا مقصد نوجوانوں کو 21ویں صدی کی ہنرمندی کو فروغ دینے میں مدد دینا ہے۔ اس میں خاص توجہ سائنسی معلومات، تخلیق، تنقیدی طرز فکر، مسائل کو حل کرنے اور ٹیم ورک پر دی گئی ہے۔ اس کا طویل مدتی مقصد طلبا کی اس بات کے لیے ہمت افزائی کرنا ہے کہ وہ مطالعہ کریں اور سائنسی میدانوں میں کام کریں۔
وزیراعظم نے جی  ایس ایل وی –ایف08 کو کامیابی کے ساتھ خلا میں بھیجے جانے پر اسرو کی ٹیم کو مبارکباد دی

نئیدہلی۔30؍مارچ۔وزیراعظم جناب نریندر مودی نے ملک کے اندر تیار کئے گئے کرایوجینک اسٹیج کے ساتھ جی ایس ایل وی- ایف08 کو کامیابی کے ساتھ خلا میں بھیجے جانے پر اسرو کی ٹیم کو مبارکباد دی ہے۔  وزیراعظم نے کہا ’’ملک کے اندر تیار کئے گئے کرایوجینک اسٹیج کے ساتھ جی ایس ایل وی – ایف 08 کو کامیابی کے ساتھ خلا میں بھیجے جانے پر اسرو اور دیگر متعلقین کو مبارکباد۔ مواصلاتی مصنوعی سیارہ جی ایس اے ٹی – 6 اے موبائل ایپلی کیشنز کیلئے نئے امکانات فراہم کرائیگا۔ ملک کو نئی اونچائیوں پر اور زیادہ روشن مستقبل کی طرف لے جانے کیلئے اسرو پر ہمیں فخر ہے۔‘‘  ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ا گ۔ع ن۔ 30-03-2018
وزیراعظم کی  دولت مشترکہ کھیلوں، 2022 میں چاندی کا تمغہ جیتنے پر ویٹ لفٹر وکاس ٹھاکر کو مبارکباد

وزیراعظم جناب نریندر مودی نے برمنگھم میں جاری دولت مشترکہ کھیلوں ،2022 میں چاندی کا تمغہ جیتنے پر ویٹ لفٹر وکاس ٹھاکر کو مبارکباددی ہے۔ ایک ٹویٹ میں وزیراعظم نے کہا : ‘‘دولت مشترکہ کھیلوں ، سی ڈبلیو جی میں مزید ناموری ،ا س مرتبہ وکاس ٹھاکر کی وجہ سے ہوئی ہے ، جنہوں نے ویٹ لفٹنگ میں چاندی کا تمغہ جیتا ہے۔ان کی اس کامیابی سے خوشی ہوئی ہے ۔کھیلو ں کے تئیں ان کی لگن قابل ستائش ہے ۔ ان کی آنے والی کوششوں کے لئے بہترین خواہشات پیش کرتا ہوں ۔’’
وزیر اعظم نے اڈیشہ کے باری پاڑہ میں ترقیاتی کاموں کا افتتاح  و آغاز کیا

نئی دہلی۔ 05 جنوری وزیر اعظم جناب نریندر مودی نے آج اڈیشہ کے باری پاڑہ کا دورہ کیا ۔ انہوں نے رسیکا رائے مندر کی ترقی اور تحفظ نیز ہری پورگڑھ کے قدیم قلعہ میں کھدائی کی گئی ڈھانچے کے کاموں کے آغاز کے لیے ایک ڈیجیٹل تختی کی نقاب کشائی کی۔ انہوں نےتین قومی شاہراہوں کے منصوبوں کا سنگ بنیاد رکھا ۔ انہوں نے آئی او سی ایل کے پردیپ-ہلدیا-درگا پور ایل پی جی پائپ لائن کے بالاسور-ہلدیا-درگا پور سیکشن کو قوم کے نام وقف کیا۔ انہوں نے بالاسور میں ملٹی ماڈل لوجسٹک پارک اور چھ پاسپورٹ سیوا کیند کا بھی افتتاح کیا۔ انہوں نے ٹاٹا نگر سے بادم پہر تک جانے والی دوسری مسافر ٹرین کو بھی ہری جھنڈی دکھا کر روانہ کیا ۔ اجتماع سے خطاب کرتے ہوئے انہوں نے کہا کہ جن منصوبوں کا افتتاح کیا گیا ہے یا جس کے لیے سنگ بنیاد رکھا گیا ہے ، ان کی مجموعی لاگت 4000 کروڑ روپے سے زائد ہے ۔ انہوں نے کہا کہ مرکزی حکومت ڈھانچہ جاتی ترقی پر توجہ دے رہی ہے ، جو عام لوگوں کی زندگیوں میں بنیادی فرق آئے گا۔ انہوں نے کہا کہ بالاسور-ہلدیا-درگا پور ایل پی جی پائپ لائن مغربی بنگال اور اڈیشہ کے کچھ حصوں میں ایل پی جی کی آسان سپلائی کو یقینی بنائے گا، جس سے وقت اور نقل و حمل کے خرچ میں بچت ہوگی ۔ انہوں نے اکیسویں صدی میں کنیکٹوٹی کی اہمیت پر زور دیتے ہوئے کہا کہ ہندوستان میں جدید ڈھانچوں کی تخلیق اور کنیکٹوٹی میں بے مثال سرمایہ لگایا جا رہا ہے ۔ انہوں نے کہا کہ سڑک، ریل اور فضائی کنیکٹوٹی پر اڈیشہ میں بھی زور دیا جا رہا ہے ۔ انہوں نے کہا کہ بہتر ریل کنیکٹوٹی سے لوگوں کو آمد و رفت میں آسانی ہوگی اور صنعتوں کو معدنیاتی وسائل تک زیادہ سے زیادہ رسائی حاصل ہوگی ۔ وزیر اعظم نے کہا کہ بہتر ڈھانچوں سے زیادہ سے زیادہ فائدہ ملک کے متوسط طبقے اور درمیانہ صنعتوں کو ہوگا۔ انہوں نے کہا کہ جدید سڑکیں، صاف ٹرینیں اور کفایتی ہوائی سفر سے متوسط طبقہ کے لوگوں کی زندگیوں میں آسانیاں پیدا ہوئی ہیں۔ وزیر اعظم نے کہا کہ گذشتہ ساڑھے چار برسوں میں مرکزی حکومت نے لوگوں کو پاسپورٹ حاصل کرنے کے لیے درپیش دشواریوں کو کم کرنے کی کوشش کی ہے ۔ انہوں نے کہا کہ آج جن چھ پاسپورٹ سیوا کیندر کا افتتاح کیا جا رہا ہے ، اس سمت میں ایک قدم ہے ۔ انہوں نے اسے ‘‘زندگیوں میں آسانی’’ پیدا کرنے کے تئیں ایک اور کوشش بتائی ۔ وزیر اعظم نے کہا کہ حکومت ملک کے بیش بہا تہذیبی ورثے کا تحفظ کرنے کی کوششیں کر رہی ہیں ۔ انہوں نے کہا کہ اعتقاد ، روحانیت اور تاریخ سے متعلق مقامات کے ساتھ ساتھ یوگا اور آیوروید کی جانکاری کو مشتہر کیا جارہا ہے اور انہیں فروغ دیا جا رہا ہے ۔ اس سلسلے میں انہوں نے آج سے رسیکا رائے مندر کی ترقی اور تحفظ نیز ہری پورگڑھ کے قدیم قلعہ میں کھدائی کی گئی ڈھانچے کے کاموں کے آغاز کا ذکر کیا ۔ انہوں نے کہا کہ حکومت کی ان کوششوں سے سیاحت کو فروغ حاصل ہوگا۔
وزیر اعظم نے ایمس ناگپور کو قوم کے نام وقف کیا

وزیر اعظم جناب نریندر مودی نے آج ایمس ناگپور کو قوم کے نام وقف کیا۔ وزیر اعظم نے ناگپور ایمس پروجیکٹ ماڈل کا جائزہ لیا اور اس موقع پر پیش کی گئی سنگ میل نمائشی گیلری ملاحظہ کی۔ ملک بھر میں صحتی بنیادی ڈھانچہ کو مضبوط بنانے کی وزیر اعظم کی عہد بندگی کو ایمس ناگپور کو قوم کے نام وقف کرنے سے تقویت حاصل ہوگی۔ یہ ہسپتال ،جس کا سنگ بنیاد جولائی 2017 میں وزیر اعظم کے ہی ذریعہ رکھا گیا تھا، مرکزی شعبہ کی اسکیم پردھان منتری سواستھ سرکشا یوجنا کے تحت قائم کیا گیا ہے۔ 1575 کروڑ روپئے سے زائد کی لاگت سے تعمیر کیا جانے والا ایمس ناگپور، جدید سہولتوں سے آراستہ ایک ایسا ہسپتال ہےجس میں او پی ڈی، آئی پی ڈی، تشخیصی خدمات، آپریشن تھئیٹرس اور 38 شعبے شامل ہیں جن کے تحت طبی سائنس کے تمام اہم اسپیشلٹی اور سوپر اسپیشلٹی موضوعات پر احاطہ کیا گیا ہے۔ یہ ہسپتال مہاراشٹر کے ودھرباخطے کو جدید حفظانِ صحت خدمات فراہم کرتا ہے، اور یہ گڈچیرولی، گونڈیا اور میل گھاٹ کے قرب و جوار کے قبائلی علاقوں کے لیے ایک وردان ہے۔ وزیر اعظم کے ساتھ مہاراشٹر کے وزیر اعلیٰ جناب ایکناتھ شندے، مہاراشٹر کے گورنر جناب بھگت سنگھ کوشیاری، مہاراشٹر کے نائب وزیر اعلیٰ جناب دیوندر فڈنویس اور سڑک نقل و حمل اور شاہراہوں کے مرکزی وزیر جناب نتن گڈکری بھی تھے۔
کابینہ نے کانکنی اور جیولوجی کے شعبے میں بھارت اور مراقش کے مابین مفاہمتی عرضداشت کو منظوری دی

مرکزی کابینہ نے وزیر اعظم جناب نریندر مودی کی قیادت میں کانکنی اور علم طبقات الارض یعنی جیولوجی کے شعبے میں بھارت اور مراقش کے مابین مفاہمتی عرضداشت پر دستخت کیے جانے کو اپنی استقدامی منظوری دے دی ہے۔ اس سلسلے میں 11 اپریل 2018 کو نئی دہلی میں مراقش کی وزارتِ توانائی، کانکنی اور ہمہ گیر ترقیات اور حکومت ہند کی کانکنی کی وزارت کے مابین معاہدے پر دستخط ہوئے تھے۔ The Mohe activities involved in the cooperation viz. development of geological infrastructure, promotion of mining and geology, training programs and establishment of geological data bank would serve the objective of innovation.
کرگل وجئے دیوس کے موقع پر جوانوں کو وزیراعظم کا خراج عقیدت

نئی دہلی۔26؍جولائی۔وزیراعظم جناب نریندر مودی نے کرگل وجئے دیوس کے موقع پر جوانوں کو خراج عقیدت پیش کیا ہے۔ کرگل وجئے دیوس کے موقع پر احسان مند ملک اُن تمام افراد کو خراج عقیدت پیش کرتا ہے جنہوں نے آپریشن وجئے کے دوران ملک کی خدمت انجام دی۔ ہمارے بہادر سپاہیوں نے اس امر کو یقینی بنایا کہ بھارت محفوظ رہے اور اسی لئے انہوں نے ان لوگوں کو منہ توڑ جواب دیا جنہوں نے پُر امن ماحول کو زہرناک بنانے کی کوشش کی تھی۔ بھارت ،اٹل جی کے ذریعے آپریشن وجئے کے دوران، فراہم کرائی گئی غیرمعمولی سیاسی قیادت کو ہمیشہ تفاخر کے ساتھ یاد رکھے گا۔ وزیراعظم نے کہا ہے کہ انہوں نے آگے آکر رہنمائی کا فریضہ انجام دیا تھا اور ہمارے مسلح دستوں کو تقویت پہنچائی تھی اور مطلع عالم پر بھارت کے موقف کو بہ خیر خوبی واضح کیا تھا۔
وزیر اعظم نے حال ہی میں لانچ کیے گئے ای او ایس-  06 سیٹلائٹ سے لی گئیں دم بخود کردینے والی تصاویر مشترک کیں

وزیر اعظم جناب نریندر مودی نے حال ہی میں لانچ کیے گئے ای او ایس- 06 سیٹلائٹ سے لی گئیں تصاویر مشترک کی ہیں۔ وزیراعظم نے مزید کہا کہ خلائی ٹیکنالوجی کی دنیا میں ہونے والی یہ پیش رفت سمندری طوفانوں کی بہتر پیشین گوئی کرنے اور ساحلی معیشت کو بھی فروغ دینے میں معاون ثابت ہوگی۔ وزیر اعظم نے ٹویٹ کیا؛ ’’کیا آپ نے حال ہی میں لانچ کیے گئے ای او ایس – 06 سیٹلائٹ سے لی گئیں دم بخود کردینے والی تصاویر دیکھی ہیں؟ گجرات کی کچھ خوبصورت تصاویر شیئر کر رہا ہوں۔ خلائی ٹیکنالوجی کی دنیا میں یہ پیش رفت ہمیں طوفانوں کی بہتر پیش گوئی کرنے اور اپنی ساحلی معیشت کو بھی فروغ دینے میں معاون ثابت ہوگی۔‘‘
وزیر اعظم نے  رائے بریلی میں ترقیاتی پروجیکٹوں کا آغاز کیا

نئی دہلی،16/دسمبر وزیر اعظم جناب نریندر مودی، جو اترپردیش کے ایک روزہ دورے پر ہیں، نے آج رائے بریلی میں ماڈرن کوچ فیکٹری کا دورہ کیا۔ ایک عوامی جلسے میں انھوں نے 900ویں کوچ اور ایک ہمسفر ریک کو ہری جھنڈی دکھا کر روانہ کیا۔ انھوں نے رائے بریلی میں بہت سے ترقیاتی پروجیکٹوں کو قوم کے نام وقف کیا، افتتاح کیا یا ان کا سنگ بنیاد رکھا۔ اس موقع پر خطاب کرتے ہوئے وزیر اعظم نے کہا کہ آج جن پروجیکٹوں کو قوم کے نام وقف کیا گیا ، افتتاح کیا گیا یا جن کے لیے سنگ بنیاد رکھا گیا مجموعی طور پر ان کی مالیت ایک ہزار کروڑ روپئے ہے۔ وزیر اعظم نے کہا کہ ماڈرن کوچ فیکٹری نوجوانوں کو روزگار فراہم کرا رہی ہے اور یہ رائے بریلی کو ریل کوچ تیار کرنے کا ایک عالمی مرکزی بنادے گی ۔ وزیر اعظم نے کہا کہ 1971 میں آج ہی کے دن ہندوستانی فوج نے ان کو شکست دی تھی جو دہشت ، ظلم اور لاقانونیت کی علامت ہیں۔ وزیر اعظم نے کہا کہ آج ایک طرف تو حکومت مسلح دستوں کو مضبوط بنانے کی کوشش کر رہی اور دوسری طرف وہ لوگ ہیں جو مسلح دستوں کو مضبوط بنانا نہیں چاہتے۔ انھوں نے کہا کہ وہ لوگ صرف جھوٹ کا کاروبار کرتے ہیں اور وزارتِ دفاع پر، فضائیہ پر اور یہاں تک کہ ایک غیرملکی حکومت پر بھی تہمت لگاتے ہیں۔ انھوں نے کہا کہ جھوٹ کے رجحان پر صرف سچ کے ذریعے ہی قابو پایا جاسکتا ہے۔ انھوں نے کہا کہ ملک کے تحفظ کا معاملہ آتا ہے اور مسلح دستوں کی ضرورت کی بات ہوتی ہے تو مرکزی حکومت کے ذہن میں صرف ملک کا مفاد ہی ہوتا ہے۔ وزیر اعظم نے کہا کہ کسانوں کی آمدنی بڑھانے کے لیے مرکزی حکومت نے پہلے ہی 22 فصلوں کے لیے ایم ایس پی میں اضافہ کیا ہے۔ صرف اس فیصلے سے ہی کسانوں کو اضافی طور پر 60 ہزار کروڑ روپئے کی رقم مہیا کرائی جائے گی۔ انھوں نے کہا کہ پردھان منتری فصل بیمہ یوجنا سے ایسے کسانوں کو بھی فائدہ ملا ہے جن کی فصل نامعلوم وجوہات کے باعث تباہ ہوئی ہے۔ وزیر اعظم نے کہا کہ مرکزی حکومت ‘‘سب کا ساتھ سب کا وکاس’’ کے منتر پر عمل کے لیے عہد بند ہے۔ ۔ ۔ ۔ ۔ ۔ ۔ ۔ ۔ ۔ ۔